ועדת הכספים, כנסת 19, פרוטוקול מספר 365, 2014-06-23 12:30

ניסן סלומינסקי: אנחנו עוברים לנושא - -

יעקב ליצמן: אדוני היושב ראש, אני חייב להגיד לך כאיש אופוזיציה - אני אציע לחברי, הצעתי כבר, שאנחנו הולכים להחרים מהיום את כל הדיונים.

יעקב ליצמן: אני בא לכאן עכשיו להודיע לך את זה.

יעקב ליצמן: זה לא יכול להיות שאתה תעשה דבר לא מקובל.

יעקב ליצמן: קיבלת הוראות, קיבלת דברים מהיועץ המשפטי, במיוחד לאור הדיון בבג"ץ בפעם האחרונה.

יעקב ליצמן: אני חושב שלא יכול להיות שאתה תנצל – אני יצאתי דקה לדיון אחר כשידעתי שאני אבוא באמצע דיון.

יעקב ליצמן: פתאום, אני מבין שעשית עוד פעם מחטף, זו פעם שניה.

יעקב ליצמן: זה לא ענין של סתם דווקא, זה גם שלי וגם של חבריי ואני יכול להגיד לך שגם אלעזר שטרן אמר לי שהוא יצטרף לזה.

יעקב ליצמן: אנחנו לא מוכנים לעבוד בצורה כזאת.

יצחק כהן: מה שקרה היום, קרה גם לפני שבועיים והיועץ המשפטי אמר לך: תחזיר את זה לדיון.

יצחק כהן: אותו דבר, זה מה שקרה.

יצחק כהן: חזרת על אותה טעות שעשית.

יצחק כהן: אותה תקלה שגרמת, חזרת עליה היום אחרי שהיועץ המשפטי הזהיר אותך והסביר לך וגרם לך להחזיר את הפניה לדיון.

יצחק כהן: היום עשית את אותו דבר.

ניסן סלומינסקי: קודם כל, היועץ המשפטי, אני לא יודע על איזה יועץ משפטי - -

יצחק כהן: אני מדבר על היועץ המשפטי של הכנסת, איל ינון.

ניסן סלומינסקי: לא, סלח לי.

ניסן סלומינסקי: היועץ המשפטי של הכנסת דיבר אתי בנושא של לאפשר להצביע, לתת רביזיה או לא, על זה בלבד - -

יצחק כהן: למה?

יצחק כהן: כי לא התקיים דיון.

ניסן סלומינסקי: לא.

ניסן סלומינסקי: אם, לדוגמה - -

יצחק כהן: רגע, נראה לך שזה תקין מה שעשית?

יצחק כהן: העברה של מיליארד בלי דיון, נראה לך שזה תקין?

יצחק כהן: אני שואל?

ניסן סלומינסקי: היה דיון.

יצחק כהן: לא היה שום דיון.

יצחק כהן: היה מחטף ראשון, היועץ המשפטי החזיר אותך לפה ועשית מחטף שני.

יצחק כהן: אז נחזיר אותך עוד פעם לפה אבל לא היה דיון.

יצחק כהן: איזה דיון?

ניסן סלומינסקי: אם אתה רוצה לשמוע, טוב.

ניסן סלומינסקי: הוויכוח היה רק על החתימה.

ניסן סלומינסקי: הרי גם על זה - -

יעקב ליצמן: אתה יודע שאנחנו מתנגדים להעברה.

יצחק כהן: הוויכוח היה שמעבירים מיליארד שקל בלי דיון ציבורי, בלי שחברי הוועדה יבינו כאשר אנחנו יודעים שבתוך הסעיפים חבויים כל מיני כספים על גבול הפלילי.

יצחק כהן: אנחנו יודעים את זה ואתה מונע מאתנו לומר את זה, מונע מאתנו לדון בזה.

ניסן סלומינסקי: אם אתה רוצה לדבר על זה עם השר - -

יצחק כהן: לא, סליחה.

יצחק כהן: מיליארד שקל ללא דיון זה חמור מאד.

יצחק כהן: אני תומך בהחלטה של חברי, הרב ליצמן.

יצחק כהן: אנחנו, האופוזיציה, מחרימים את הדיונים.

יצחק כהן: תודה רבה.

ניסן סלומינסקי: אני מציע שלא תחרים את הדיונים - -

יעקב ליצמן: לא, אנחנו מחרימים כבר.

ניסן סלומינסקי: בסדר.

יצחק כהן: תעבוד לבד.

יצחק כהן: אתה רוצה לעבוד לבד?

יצחק כהן: תעבוד לבד.

יעקב ליצמן: הנה, קח את הקואליציה שלך, קח, קח, קח.

ניסן סלומינסקי: הרי בין כה וכה, איפה כל האחרים?

יעקב ליצמן: תביא עוד שני מיליארד, תביא טריליון, ביליון, תעשה מה שאתה רוצה.

ניסן סלומינסקי: טוב, בסדר.

יעקב ליצמן: אתה יכול אפילו להקים מדינה חדשה גם כן.

ניסן סלומינסקי: טוב.

ניסן סלומינסקי: תקנות הרופאים הווטרינרים (בחינת רישוי) (תיקון), התשע"ד-2014.

ניסן סלומינסקי: בבקשה.

<עדי גואטה: אני מהשלכה המשפטית של משרד החקלאות ופיתוח הכפר.

<עדי גואטה: בהתאם לסעיף 5 לחוק הרופאים הווטרינריים, מי שסיים את לימודיו בחו"ל, לימודי רפואה ווטרינרית בחו"ל, חייב לעמוד בבחינה שקבע המנהל כתנאי לקבלת רישיון לעסוק ברפואה ווטרינרית.

<עדי גואטה: הרציונל שעומד בבסיס ההוראה הזאת הוא מי שסיים את לימודיו בחו"ל ולא למד את החקיקה הווטרינרית בישראל אשר בין היתר מסבירה את חובת הדיווח של מחלות בעלי חיים וחובות אחרות, שמטרתן למנוע מגפות, פגיעה בבריאות העוף והציבור, מניעת צער בעלי חיים וכדומה.

<עדי גואטה: סעיף 38ג לחוק הרופאים הווטרינרים קובע כי שר החקלאות ופיתוח הכפר בהתייעצות עם שר האוצר רשאי לקבוע אגרות בחינה לבחינות הנערכות בהתאם לחוק הרופאים הווטרינריים.

<עדי גואטה: עד היום לא נקבעו אגרות - -

ניסן סלומינסקי: זאת אומרת, מדובר שמי שקיבל הסמכה, נניח בבולגריה או במקום אחר והוא בא לארץ, כדי שהוא יוכל לקבל את האישור בארץ הוא יצטרך לעבור בחינות.

ניסן סלומינסקי: כדי לעבור בחינה צריכים לשלם אגרה ולא נקבעה האגרה.

ניסן סלומינסקי: אז מה היה עד היום?

<עדי גואטה: אז עד היום לא נקבעה אגרה.

<עדי גואטה: - -

ניסן סלומינסקי: אז מה היה בפועל?

<עדי גואטה: - - ומי שהגיש בקשה ולא שילם אגרה.

ניסן סלומינסקי: וניגש לבחינה בלי אגרה.

<עדי גואטה: - - משרד החקלאות נאלץ להיערך בהתאם ולפעמים נערכו גם למספר רב של תלמידים והגיעו הרבה פחות ממה שנרשמו וכדומה.

ניסן סלומינסקי: כמה זמן הדבר הזה נמשך?

<עופר אופן: מאז שהתקנות קיימות.

ניסן סלומינסקי: ממתי התקנות קיימות?

<עופר אופן: בעבר לא היתה אגרה עבור הבחינה, גם כמות הלומדים בחו"ל לא היתה כל כך גבוהה.

<עופר אופן: אנחנו מבקשים לתקן את הנושא הזה - -

ניסן סלומינסקי: מאיזו תקופה אני שואל?

<עדי גואטה: מ-1991.

ניסן סלומינסקי: מ-91 עד היום, השר שהיה צריך לקבוע את האגרות לא קבע?

<עדי גואטה: נכון.

ניסן סלומינסקי: וואו.

ניסן סלומינסקי: אתם מבינים מה המשמעות?

ניסן סלומינסקי: ולמה עכשיו התעוררו?

ניסן סלומינסקי: חסר כסף?

<עדי גואטה: לא, התעוררו כבר בשנת 2011, הנושא עלה ונערכה גם פניה.

<עדי גואטה: כמובן שהיה דיון בוועדה המשרדית במשרד החקלאות ובוועדה הבין-משרדית עם משרד האוצר, והיה את אישור שר האוצר דאז והנושא עלה בכנסת הקודמת.

ניסן סלומינסקי: כמה זה האגרות?

<עדי גואטה: 400 שקלים.

ניסן סלומינסקי: כמה אנשים ניגשים לבחינות האלה בשנה?

<עופר אופן: בין 60 ל-70.

ניסן סלומינסקי: 60 כפול 400 זה 4000, זה 24,000 שקל.

ניסן סלומינסקי: אם זה היה בחינם, מה התעוררו פתאום?

ניסן סלומינסקי: הרי זה לא יסתום שום חור בתקציב ולא שום דבר.

<עופר אופן: הבקשה היא לא בקשה כדי לסתום חור אלא על מנת להסדיר את זה.

<עופר אופן: בדיוק כשם שקיימת אגרה בכל מקצועות הרישוי האחרים, גם לרופאים ההומאניים וגם לכל המקצועות האחרים כמו עורכי דין ורואי חשבון – א.

<עופר אופן: על מנת לקבוע דמי רצינות.

<עופר אופן: ב.

<עופר אופן: על מנת לאפשר לנו להיערך.

<עופר אופן: ג.

<עופר אופן: על מנת לכסות את קצת ההוצאות שיש לנו כן בנושא הזה ולא לקחת את זה מתוך התקציב שיועד לנושא של חיסונים ותרכיבים.

<עופר אופן: אנחנו מבקשים להסדיר את זה וזאת הדרך הנכונה, וזה מה שאנחנו מבקשים.

ניסן סלומינסקי: עכשיו תאמרו לי: נניח רופא שקיבל הסמכה באחת ממדינות מזרח אירופה או מקום אחר מגיע לארץ.

ניסן סלומינסקי: רופא כללי, לא וטרינר.

ניסן סלומינסקי: מה הפרוצדורה כדי שיהפוך לרופא כאן, בארץ.

ניסן סלומינסקי: הוא צריך לעבור גם בחינות?

ניסן סלומינסקי: מה הפרוצדורה?

<עופר אופן: זה לא תחום העיסוק שלנו אבל מהידע שלי התשובה היא: אותו דבר.

<עופר אופן: הוא צריך לעבור הכשרה, צריך לעבור אצל רופאים הומאניים גם התנסות וגם בחינה.

ניסן סלומינסקי: ועל הבחינה הזאת יש אגרות?

<עופר אופן: כן.

ניסן סלומינסקי: מה הסדר גודל של האגרות שם?

<עופר אופן: יותר גבוהות.

<עופר אופן: ההומאניים, נכון ל-2011, שאז הוצאנו את הנתונים בשביל הבקשה המקורית היתה 622 שקל.

ניסן סלומינסקי: מה זה הומאניים?

ניסן סלומינסקי: זה רופאים כלליים?

<עופר אופן: הומאניים זה בני אדם, לא רופאים של חיות.

ניסן סלומינסקי: הבנתי.

ניסן סלומינסקי: אז זה שש מאות ומשהו ופה ארבע מאות ומשהו.

ניסן סלומינסקי: כמה רופאים כאלה ישנם כי אני הבנתי שבזמן שהיתה שביתת הרופאים וכולי, דווקא סגן שר הבריאות דיבר על זה - -

משה גפני: רגע, האופוזיציה מחרימה?

ניסן סלומינסקי: לפי החיוך אני כבר רואה.

ניסן סלומינסקי: ..

ניסן סלומינסקי: אני לא יודע אם מחרימה או לא, אתה יכול לשבת, יש כאן דברים מעניינים.

משה גפני: אני לא יכול.

משה גפני: אם האופוזיציה מחרימה, אני באופוזיציה.

משה גפני: את ההתדרדרות הזאת לקואליציה תשאיר לך אבל למה לא נתת רבע שעה לשאלות?

משה גפני: באמת, הרי היה לך רוב.

ניסן סלומינסקי: אי אפשר לעשות צחוק מכולם.

ניסן סלומינסקי: הרי ביקשתי בישיבה הקודמת והתחננתי בואו, אני אתן לכם לשאול שאלות ואמרתי למשה: אתה תיתן תשובות וכולי, ולא רצו.

ניסן סלומינסקי: לא רק שלא רצו, יש לי את ההקלטה, אמרו: תצביע עכשיו, תצביע עכשיו.

ניסן סלומינסקי: סתיו אמרה תצביע עכשיו, מיכל בירן אמרה ועוד מישהו.

ניסן סלומינסקי: אז זה משחק.

ניסן סלומינסקי: למה?

ניסן סלומינסקי: כי הם ראו שאז יש עתיד קצת כעסו בגלל שהגשנו ערר - -

משה גפני: זה לא מספק אותי התשובה הזאת ואני מחרים את הישיבה.

ניסן סלומינסקי: רגע, רוני כבר יצא, לא?

ניסן סלומינסקי: אז יש לכם מושג כמה רופאים - -

<עדי גואטה: ברפואה ההומאנית – לא.

ניסן סלומינסקי: הייתי רוצה לדעת רק סדרי גודל.

ניסן סלומינסקי: בסדר, יש בזה היגיון.

ניסן סלומינסקי: הדבר היחיד שאני לא מצליח להבין זה מה קרה כל כך הרבה שנים, שהשר לא קבע את התקנון.

ניסן סלומינסקי: גם אז היו בטח קשיים וגם עלה כסף לעשות את הבחינות והיה צריך מישהו.

ניסן סלומינסקי: זה סביר שלוקחים כסף כדי לכסות את ההוצאות, זה גם 400, זה לא סכום גדול בשביל לעשות בחינה כזאת ואחר כך, יש לך מקצוע שאתה יכול לעבוד בו כל החיים.

ניסן סלומינסקי: לכן, לא הבנתי למה לא עשו את זה קודם אבל אני מבין שהבקשה היא בקשה הגיונית.

<אייל לב ארי: 60,70 ניגשים בשנה.

<אייל לב ארי: כמה מעבר לפעם הראשונה?

<עופר אופן: זה לא משהו שאנחנו בודקים בשוטף אבל זה ממש לא משנה את העובדה - -

ניסן סלומינסקי: מי שנכשל צריך לעבור בחינה נוספת ולשלם שוב אגרה.

<עופר אופן: כן.

ניסן סלומינסקי: בועז, אתה מסכים עם זה?

בועז טופורובסקי: אני לא אוהב שצריך לשלם כסף - -

ניסן סלומינסקי: לא, מי שעשה תעודה בחוץ לארץ, נניח בבולגריה, כווטרינר, בארץ הוא צריך לעבור את ההכשרה על המחלות שפה וכולי, הוא צריך לעבור בחינה.

ניסן סלומינסקי: איך אומרים, עד עכשיו בתקנון כתוב שהשר יקבע את הסכום.

ניסן סלומינסקי: עברו שנים והשר לא קבע,- -

בועז טופורובסקי: אז עד עכשיו לא שילמו כסף.

ניסן סלומינסקי: עד עכשיו לא שילמו אבל אומרים שהיו מעטים.

ניסן סלומינסקי: עכשיו השר התעורר והוא קובע סכום שזה 400 שקל, שזה לא הרבה, שאמור לכסות את העלות של הבוחנים וכל זה.

<חנן רטמן: אני יועץ שר החקלאות.

<חנן רטמן: גם צריך לציין שהסכום הזה נקבע על ידי ועדה בין-משרדית - -

<עדי גואטה: כן, אמרתי את זה בתחילת הדברים.

<עדי גואטה: גם חשוב לציין שהסכום הזה הוא סכום שנבדק כי ביקשנו פירוט.

<עדי גואטה: זה לא סתם סכום שנקבע.

<עדי גואטה: מדובר בסכום שכולל בחובו את הטיפול בהכנת הבחינה, רישום מועמדים, היערכות לעריכה, כתיבת שאלות.

ניסן סלומינסקי: זה אמור לכסות את ההוצאות ולא לעשות על זה קופה.

בועז טופורובסקי: כמה אנשים נבחנים מדי שנה?

<עדי גואטה: בסביבות 60.

<עדי גואטה: יש שני מועדים.

בועז טופורובסקי: וכמה עוברים?

<עדי גואטה: זה עניינים סטטיסטיים שאין לנו - -

בועז טופורובסקי: בממוצע.

<עופר אופן: מספר לא מבוטל, למעלה מחצי.

בועז טופורובסקי: זאת אומרת, 60 זה כולל הנבחנים החדשים או כולל גם את אלה שזו בחינה חוזרת שלהם?

<עופר אופן: זה כולל את כולם.

בועז טופורובסקי: כל העלות זה 60 כפול 400 בשנה?

ניסן סלומינסקי: עשיתי כבר את החשבון.

ניסן סלומינסקי: רבותי, אם כך, זה נשמע סביר פרט לשאלה למה לא עד עכשיו.

ניסן סלומינסקי: מי בעד לאשר את תקנות הרופאים הווטרינריים (בחינת רישוי) (תיקון), התשע"ד-2014.

ניסן סלומינסקי: מי בעד לאשר ירים את ידו.

ניסן סלומינסקי: מי נגד, מי נמנע?

ניסן סלומינסקי: בעד – 3

ניסן סלומינסקי: נמנעים – אין

ניסן סלומינסקי: שיהיה לכם בהצלחה.

ניסן סלומינסקי: הישיבה נעולה.